32 



Leungit heulang, timboel tjampaka warna; leungit saeran, timboel bangbara. 

 Kembang diseuseupan diseureudan. 



Leungit tjampaka warna, djadi deui Nimbang Waringin; koleang loempat ka 

 aloen-aloen. 



Leungit bangbara, djadi deui noe geulis Soemoer Bandoeng; ngoedag ka 

 aloen-aloen. 



Barang rek kasoesoel, Nimbang Waringin les leungit, timboel keujeup kapiting. 

 Tjek Soemoer Bandoeng: „sia ngadjadi keujeup kapiting, aing koedoe nga- 

 djadi sero, keujeup eleh koe sero". 



Leungit keujeup kapiting, timboel andjing, andjing ngoedag sero. 

 Barang sero geus limpeu, dioedag andjing, les leungit timboel keroed. Keroed 

 malikan ngoedag andjing, andjing sosongkolan dioedag keroed. 



Leungit andjing, ngadjadi sagara di aloen-aloen. Keroed ngadjadi boehaja, 

 totondjolan dina sagara. 



Leungit sagara, timboel deui Nimbang Waringin. Leungit boehaja, timboel 

 deui Soemoer Bandoeng. Ditewak Nimbang Waringin ramboetna koe Soemoer 

 Bandoeng, ditjangreudkeun kana tangkal tjaringin, dibawa loempat, loempat sagede 

 kawat kapalang. 



Sanggeus kitoe, malikan Nimbang Waringin, ramboet Soemoer Bandoeng di- 

 tjangreudkeun kana tjaringin, dibawa loempat sagede kawat kapalang. 



Soemoer Bandoeng enggalna mikir dina djero batin, ari pokna:„beu, lamoen 

 perang kawas kieu mah, hamo aja toengtoengna, anggoeran rek njoehoenkeun 

 ditaloekeun bae ka Soenan Iboe di sawargaloka". 

 Koleang Soemoer Bandoeng ka sawargaloka: 

 Inditna ti pangtjalikan, 

 loegajna ti pangtapaan, 

 panangan disidakepkeun, 

 sampean ditanghoendjarkeun, 

 semproeng menak ngawang-ngawang, 

 tarik batan mimis bedil, 

 lepas batan koeda loempat. 

 Ari tjek Nimbang Waringin, pokna: 



„Aeh-aeh Soemoer Bandoeng, 

 sia rek loempat ka mana, 

 anggoer oerang silihawoer, 

 silihawoer pangaweroeh, 

 silihboera pangabisa, 

 oerang mantekkeun kasakten, 

 aing ge ngapoeng paranti." 

 Soemproeng Nimbang Waringin ngoedag Soemoer Bandoeng ka awang-awang. 

 Pahiri-hiri djeung geuri, 

 paheula-heula djeung heulang, 

 tanding djogdjog moro bodjong, 

 moro panonobanana, 



